VENDIM
Nr. 210, datë 9.9.2025

MBI DHËNIEN E AUTORIZIMIT NGA ERE PËR NDRYSHIMIN E ORTAKUT QË KONTROLLON INTERESAT E SHOQËRISË “NRG POWER” SHPK

Në mbështetje të nenit 16 të ligjit nr. 43/2015, “Për sektorin e energjisë elektrike”, të ndryshuar; neneve 5, 7, 9, pika 4 dhe 5, dhe nenit 10, të rregullores “Për procedurat dhe afatet për dhënien e autorizimit nga ERE për ndryshimin e statusit ligjor të të licencuarit, ndryshimin e ortakut/aksionarit që kontrollon interesat e të licencuarit dhe vendosjen e kuotave/aksioneve të ortakut/aksionarit që kontrollon interesat e të licencuarit, si mjete për garantimin e përmbushjes së detyrimit/eve ndaj të tretëve”, miratuar me vendimin e Bordit të Entit Rregullator të Energjisë (ERE) nr. 235, datë 26.11.2021; si dhe nenit 15 të rregullores “Për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 17.6.2016; Bordi i ERE-s, në mbledhjen e tij të datës 9.9.2025, mbasi shqyrtoi relacionin me nr. 2315/3 prot., datë 3.9.2025, të Drejtorisë së Licencimit dhe Autorizimeve, “Mbi kërkesën e shoqërisë ‘NRG Power’ sh.p.k. për dhënien e autorizimit nga ERE për ndryshimin e ortakut që kontrollon interesat e saj”,
konstatoi se:
Për qëllime të shqyrtimit të kërkesës për dhënien e autorizimit për shoqërinë “NRG Power” sh.p.k., është ndjekur procedura dhe është analizuar dokumentacioni si vijon:
1. Kërkesa për marrjen e autorizimit
- Shoqëria me shkresën nr. 2315 prot., datë 12.8.2025, ka paraqitur kërkesë dhe dokumentacion në lidhje me marrjen e autorizimit nga ERE për miratim për ndryshimin e ortakut/aksionarit që kontrollon interesat e të licencuarit.
2. Shqyrtimi i kërkesës dhe kërkesa për dokumentacion plotësues
- Shoqëria “NRG Power” sh.p.k. është licencuar në veprimtarinë e tregtimit të energjisë elektrike nga me vendimin e Bordit të ERE-s nr. 181, datë 13.7.2022, i ndryshuar dhe në veprimtarinë e furnizimit të energjisë elektrike nga me vendimin e Bordit të ERE-s nr. 199, datë 3.8.2022.
- ERE me shkresën nr. 2315/1 prot., datë 18.8.2025, i ka kërkuar shoqërisë të përcjellë dokumentacionin/informacionin e pa plotësuar në këtë aplikim. Shkresë e cila u kthye nga shërbimi postar, ndaj ERE njoftoi shoqërinë mbi dokumentacionin e munguar nëpërmjet email-it zyrtar të datës 25.8.2025 dhe i solli në vëmendje se në referencë të përcaktimeve të kushteve të licencës, duhet të bëjë me dije një adresë të vlefshme për të zhvilluar komunikimin shkresor.
- Shoqëria me shkresën nr. 2315/2 prot., datë 25.8.2025, depozitoi sa kërkuar, duke plotësuar tërësisht dokumentacionin e nevojshëm për këtë aplikim.
3. Përfundime dhe kërkesa të tjera për dhënien e autorizimit
- Nga analiza përfundimtare e dokumentacionit të përcjellë nga shoqëria “NRG Power” sh.p.k., rezulton se është dorëzuar dokumentacioni në përputhje me kërkesat e parashikuara në nenet 5 dhe 7 të rregullores “Për procedurat dhe afatet për dhënien e autorizimit nga ERE për ndryshimin e statusit ligjor të të licencuarit, ndryshimin e ortakut/aksionarit që kontrollon interesat e të licencuarit dhe vendosjen e kuotave/aksioneve të ortakut/aksionarit që kontrollon interesat e të licencuarit si mjete për garantimin e përmbushjes së detyrimit/eve ndaj të tretëve”, miratuar me vendimin e Bordit të ERE-s nr. 235, datë 26.11.2022, si vijon:
- Neni 5, pika 2 – Kërkesa dhe dokumentet shoqëruese janë nënshkruar nga administratori i shoqërisë dhe/ose përfaqësuesit ligjor të autorizuar me prokurë.
4. Plotësimi i kërkesave të nenit 5:
- Neni 5, pika 4 – Dokumentacioni është paraqitur në gjuhën shqipe, në format origjinal ose të noterizuar dhe i shoqëruar me kopje elektronike.
- Neni 5, pika 5 – Shoqëria ka bërë me dije se kërkon të mos jenë të hapura për publikim “Kontrata e shitjes së kuotave” dhe “Marrëveshja e ortakëve”, pasi konsiderohen se përmbajnë informacion konfidencial, të dhëna që lidhen me kushtet financiare të shoqërisë dhe ortakëve. Në këtë kuadër, të dhënat që lidhen me kushtet financiare, termat tregtarë dhe detyrimet kontraktuale të palëve vlerësohen të mbrohen për të mos cenuar interesat tregtare të shoqërisë dhe ortakëve.
5. Plotësimi i kërkesës sipas nenit 7
- Pika 1 – Janë paraqitur të gjitha të dhënat e kërkuara mbi shoqërinë, përfaqësuesin e autorizuar, arsyet mbi ndryshimin e ortakut/aksionarit që kontrollon interesat e të licencuarit, efektin e pritshëm pas miratimit të transferimit dhe ndikimin e transferimit në ushtrimin e aktivitetit të licencuar, një përshkrim të kandidatit të propozuar, informacion mbi kontributin financiar që do të japë.
- Pika 2 – Janë dorëzuar të gjitha dokumentet përkatëse, përfshirë ekstraktin historik të regjistrit tregtar, vendimet e organeve drejtuese, marrëveshjen përkatëse dhe dokumentacionin tjetër shtetëror, si më poshtë vijon: 
- Janë plotësuar të dhënat e kërkuara mbi identitetin e të licencuarit dhe adresën e tij, në përputhje me germat “a” dhe “b”, duke përfshirë emrin e plotë të të licencuarit dhe adresën e saktë të regjistruar. 
- Është dhënë informacion mbi arsyet e ndryshimit të ortakut/aksionarit që kontrollon interesat e të licencuarit, efektin e pritshëm të transferimit dhe ndikimin e tij në ushtrimin e aktivitetit të licencuar, si dhe mbi kandidatin e propozuar për të kontrolluar interesat e shoqërisë dhe kontributin financiar që ky kandidat do të japë në ushtrimin e aktivitetit, në përputhje me germat “c”, “d”, “e” dhe “f”.
- Pika 3 – Shoqëria ka shlyer të gjitha detyrimet financiare ndaj ERE-s.
6. Kushtet e vendosura për dhënien e autorizimit
- Dhënia e autorizimit nga ERE për ndryshimin e ortakut që kontrollon interesat e shoqërisë “NRG Power” sh.p.k., nuk e përjashton këtë të fundit nga detyrimi për të marrë autorizimet/miratimet e nevojshme nga palë të treta, në rast se kërkohet prej tyre.
- Në referencë të nenit 9, pika 8, të rregullores “Për procedurat dhe afatet për dhënien e autorizimit nga ERE për ndryshimin e statusit ligjor të të licencuarit”, miratuar me vendimin nr. 235, datë 26.11.2021, shoqëria duhet të depozitojë në ERE ekstraktin historik të regjistrit tregtar të QKB nga ku të reflektohet ndryshim/transferim. 
Për gjithë sa më sipër, Bordi i ERE-s 

VENDOSI:

1. Dhënien e autorizimit nga ERE për ndryshimin e ortakëve që kontrollojnë interesat e shoqërisë “NRG Power” sh.p.k.
2. Ortakët e shoqërisë “NRG Power” sh.p.k. bëhen shoqëria “Sustainable Enery Solutions S.M.S.A (SENS)” me 50% të kuotave të kapitalit dhe “Depa Commercial S.A. (DEPA)” me 50% të kuotave të kapitalit.
3. Dhënia e autorizimit nga ERE për ndryshimin e ortakut që kontrollon interesat e shoqërisë “NRG Power” sh.p.k., nuk e çliron këtë të fundit nga detyrimi për të marrë autorizimin/miratimin e palëve të treta për këtë ndryshim, në rast se kjo kërkohet nga këto palë.
4. Ky vendim është objekt rishikimi nga ERE në zbatim të pikës 3. 
Ky vendim hyn në fuqi menjëherë.
[bookmark: _GoBack]Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes së vendimit, rishikimin e vendimit të Bordit, në rast se ka siguruar prova të reja që mund ta çojnë Bordin në marrjen e një vendimi të ndryshëm nga i mëparshmi, apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare. 
Ky vendim botohet në Fletoren Zyrtare.

